Hans Fleischhacker

**Hans FLEISCHHACKER** (naskiĝinta la  en Töttleben, mortinta la  en Frankfurto ĉe Majno) estis germana antropologo kaj oficiro de SS. Li estis akuzita pro mezurado de kranioj de koncentrejanoj dum la Dua Mondmilito; en 1971 li estis absolvita kaj rajtis denove universitate deĵori. 

Post studoj en Jena (1931-33) kaj aniĝo al la studenta korporacio *Germania* li doktoriĝis en 1935 en Munkeno. Poste li estis asistanto ĉe Theodor Mollison. De 1937 li estis helpanto ĉe la Rasbiologia instituto de la Universitato de Tübingen: tie ĉi li habilitiĝis pri antropologio post defendo de la disertacio *Das Hautleistensystem auf Fingerbeeren und Handflächen bei Menschen*. Por tio li esploris manojn de 309 judoj el Łódź. En 1937 li eniris la SS-on (n-ro 307.399) kaj en la 1.2.1940 li ekmembris ĉe NSDAP (n-ro 7.501.920). Jaron poste li iĝis ĉefa SS-ano en la *Rasa kaj setla ĉefofico* de SS kaj ankaŭ juĝanta komisiano pri la germanigo de poloj. Ĉi-funkcie li aktivis ĉefe en la okupaciita urbo Łódź. En la 10.6.1943 li vojaĝis Berlinon kaj veturis tagon pli malfrue al Aŭŝvico. Tie li mezuris, kune kun Bruno Beger, internigitojn por muzea projekto de SS. Fare de la duopo elektitaj personoj estis deportitaj al la koncentrejo de Natzwiller murdotaj en aŭgusto 1943. Iliaj kadavroj estis transportitaj al la *Anatomia Instituto* de la Universitato de Strasburgo en la okupaciita Alzaco. 

En oktobro 1945 la franca soldatara registaro maldungis lin ĉe la universitato de Tübingen. Sed li tuj ekdeĵoris ĉe la ministerio pri internaj aferoj de *Württemberg-Hohenzollern*. En 1948 lia sennaziigo duone sukcesis kaj de 1950 li laboris kiel ekspertulo pri patreco por la *Germana societo pri antropologio* kaj kiel asistanto ĉe la Instituto pri Heredscienco ĉe la universitato frankfurta. De januaro 1960 ĝis oktobro 1961 li denove asistantis en Tübingen. Sekvis scienca asistanteco ĉe la *Antropologia instituto* ĉe la frankfurta altlernejo.

Post lia absolvo ĉe proceso de 1971 li nomumiĝis eksterorda profesoro. Kontraŭ tio iĝis protestoj. En 1977 li pensiiĝis. Fleischhacker verkis la ĉapitron *Anthropologie der Bewohner Afrikas* en majstroverko de Hermann Baumann kun la titolo *Die Völker Afrikas und ihre traditionellen Kulturen* (pri popoloj afrikaj).  

## Literaturo 
* Ernst Klee: *Das Personenlexikon zum Dritten Reich – Wer war was vor und nach 1945*, Frankfurt am Main, dua eldono, Juni 2007, p. 155
* Hans-Joachim Lang: *Die Namen der Nummern. Wie es gelang, die 86 Opfer eines NS-Verbrechens zu identifizieren,* Hamburg 2004; Frankfurt am Main 2007
* *In Fleischhackers Händen. Wissenschaft, Politik und das 20. Jahrhundert.* Eldonis Jens Kolata (k.a.), MUT, Tübingen 2015 (=Schriften aus dem Museum der Universität Tübingen, 8), ISBN 978-3-9816616-4-4
* Madeleine Wegner: "Hans Fleischhacker: Ein 'Rasseexperte' im KZ Auschwitz" - ĉe: Wolfgang Proske (eld.): *Täter Helfer Trittbrettfahrer. NS-Belastete aus Baden-Württemberg*, volumo 9: *NS-Belastete aus dem Süden des heutigen Baden-Württemberg,* Kugelberg Verlag, Gerstetten 2018, p. 92–106, ISBN 978-3-945893-10-4

## Eksteraj ligiloj 
* broŝuro "Die Universität Tübingen im Nationalsozialismus. Jahresprogramm 2015" - kie atentendas la pp. 6-15 pri la ekspozicio *In Fleischhackers Händen. Tübinger Rassenforscher in Łódź 1940–1942* (2015) 
* "Hans Fleischhacker" - ĉe: *die-namen-der-nummern.de*

## Notoj 
Kategorio:Germanaj antropologoj
Kategorio:Germanaj profesoroj 
Kategorio:SS-oficiroj 
Kategorio:Naskiĝintoj en 1912
Kategorio:Mortintoj en 1992 

Kategorio:Germanaj nazioj